**Előterjesztés**

**Nick Község Önkormányzata 2020. évi költségvetésének I. számú módosításához**

**Tisztelt Képviselő-testület!**

Az államháztartásról szóló 2011. évi CXCV. törvény 34.§ (4) bekezdése alapján Nick Község Önkormányzata 2020. évi költségvetéséről szóló 1/2020. (II.19.) önkormányzati rendeletének módosítását az alábbiak szerint terjesztem elő.

**A főösszeget módosító tételek (összesen: 9.837 ezer Ft):**

Központi forrásból eredő előirányzat-módosítások:

* szociális ágazati pótlékra (január-június) 263 ezer Ft
* kulturális illetménypótlék (január-június) 37 ezer Ft
* előző évi állami támogatás elszámolás 80 ezer Ft
* átengedett gépjárműadó elvonás -1.600 ezer Ft

Felhalmozási célú támogatások:

* Kultúrház külső felújítására 2.069 ezer Ft
* Műgáti utak felújítására 7.066 ezer Ft

Finanszírozási műveletek:

* előző évi költségvetési maradvány igénybevétele 1.922 ezer Ft

**Tervezett rendeletmódosítás főbb jellemzői:**

1. **Szociális** **ágazati pótlék**ban részesülnek a házi segítségnyújtás területén, illetve falugondnokként dolgozó közalkalmazottjaink. Ezen a jogcímen kapott állami támogatás január – június hónapokra **263.271 Ft.**
2. A központi költségvetés támogatást biztosít a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére című 150/1992. (XI. 20.) Korm. rendelet (a továbbiakban: kulturális Kjtvhr.) 21. §-a szerinti **kulturális illetménypótlék**hoz és annak szociális hozzájárulási adójához. E jogcímen kapott állami támogatás összege 2020. január-június hónapokra **36.425 Ft.**

Kérjük, hogy

*Ennek alapján a 2020. évi költségvetésben a*

K1101. Törvény sz. illetmények előirányzata 255 e Ft-tal,

K2. Munkaadókat terhelő járulékok és szoc. hj. adó előirányzata 45 e Ft-tal

emeljük meg a B113. Települési önkormányzatok szociális feladatainak támogatása előirányzat 263 e Ft összegű és a B114 Települési önkormányzatok kulturális feladatainak támogatása 37 e Ft összegű emelkedése mellett.

1. A 2019. évi állami támogatások elszámolása kapcsán **80.360 Ft** összegű **pótlólagos támogatásban** részesültünk a Kvtv. 2. sz. mellékletének III.3. pontja Egyes szociális és gyermekjóléti feladatok támogatása jogcímen.

*Ennek alapján a 2020. évi költségvetésben a*

B116 Elszámolásból származó bevételek előirányzata emelkedik 80 ezer Ft-tal,

K513 Tartalékok előirányzat azonos összegű növelése mellett.

1. Az általános tartalék csökkentésével oldjuk meg a Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020.(IV.6.) Kormányrendelet 4. § (1) bekezdése alapján a **gépjárműadó átengedett** részének átirányítását a központi Járványügyi Alapba, melynek előirányzata a költségvetésben **1.600 e Ft** volt.

*Ennek alapján a 2020. évi költségvetésben a*

B354 Gépjárműadó bevételek 1.600 ezer Ft-tal csökken,

K513 Tartalékok előirányzat azonos összegű csökkentése mellett.

1. A 2018. évben részben VPOP forrásból a **Kultúrház külső felújítására** elnyert **támogatás**ból az elszámolást követően **2.069 e Ft** összeghez jutottunk. A **Műgáti utak felújítására** pedig a tervezetthez képest **7.066 ezer Ft**-tal magasabb összegű támogatásban részesültünk.

*Ennek alapján a 2020. évi költségvetésben a*

B25 Egyéb felhalm.c.tám.bev.áht-n belülről 9.135 ezer Ft-tal emelkedik,

K513 Tartalékok előirányzat javára.

1. Amennyiben a képviselő-testület elfogadja a 2019. évi költségvetés végrehajtásáról szóló beszámolót, ezen belül jóváhagyja a 2019. évben képződött **költségvetési maradvány** összegét, az önkormányzatnál a 2020. évi költségvetésben tervezett **50.000 ezer Ft-tal szemben 51.922 ezer Ft** összegű maradványigénybevétellel számolhatunk.

*Ennek alapján a 2020. évi költségvetésben a*

B 813. Maradvány igénybevétele előirányzat 1.922 ezer Ft-tal emelkedik,

K513 Tartalékok előirányzat javára.

1. A 140/2020.(IV.21.) Kormányrendelet a 2020. június 30-ig a munkavállalók részére kiutalt SZÉP kártya feltöltések összegének szociális hozzájárulási adó alóli mentességét írta elő, ezt a 225/2020.(V.22.) Kormányrendelet a kifizetések határidejét 2020. december 31-ére módosította. Javaslom, hogy a munkáltatót terhelő járulékok költségsoron így felszabaduló **53 e Ft** összeget **béren kívüli juttatás**ként SZÉP kártya feltöltés formájában a dolgozók javára biztosítsuk.

*Ennek értelmében a 2020. évi költségvetésben a*

K1107 Béren kívüli juttatások 53 ezer Ft-tal emelkedik,

K2 Munkaadókat terhelő járulékok és szociális hozzájárulási adó rovat terhére.

1. A költségvetés elfogadásakor a Répcelak és Térsége Önkormányzati Társulás részére **védőnői feladatellátás címén** tervezett 392 ezer Ft összegű hozzájárulást felülvizsgáltuk és a képviselő-testület döntése értelmében elfogadására került a kért 889 ezer Ft összegű hozzájárulás.

 *Ennek alapján a 2020. évi költségvetésben a*

K506. Egyéb műk. c. támogatások áht-n belülre előirányzat 497 ezer Ft-tal

megemelkedik a K513. Tartalékok előirányzat azonos összegű csökkenése mellett.

1. A **Magyar Falu Program** keretében benyújtott pályázatokkal kapcsolatos korábbi döntések kapcsán már realizálódott felhalmozási kiadásokat szükséges az előirányzatokon átvezetni. Így a fedett színpad tervezésére bruttó 254 ezer Ft; a játszótér tervezésére 200 e Ft és a Kőris utca felújításának tervére 300 e Ft összegű kiadást irányzunk elő.

*Ennek alapján a 2020. évi költségvetésben a*

K62 Ingatlanok beszerzése előirányzat 357 ezer Ft-tal,

K67 Beruh.c. előz.felsz. áfa előirányzat 97 ezer Ft-tal

K71 Ingatlanok felújítása előirányzat 236 e Ft-tal,

K74 Felújítási c. előzetesen felsz.áfa előirányzat 64 e Ft-tal emelkedik,

K513 Tartalékok 754 ezer Ft csökkenése mellett.

Az előterjesztésben foglalt indokok alapján kérem a Tisztelt Képviselő-testületet, hogy az előterjesztést és rendelet-tervezetet megtárgyalni és elfogadni szíveskedjen.

Nick, 2020. június 25.

**Tisztelettel:**

Csorba József sk.

polgármester